Document ID: 32012D0204

РЕШЕНИЕ ЗА ИЗПЪЛНЕНИЕ НА КОМИСИЯТА
от 19 април 2012 година
за изменение на приложенията към Решение 2003/467/ЕО по отношение на обявяването на Латвия за официално свободна от бруцелоза държава членка и на определени региони на Италия, Полша и Португалия за региони, официално свободни от туберкулоза, бруцелоза и ензоотична левкоза по говедата
(нотифицирано под номер C(2012) 2451)
(текст от значение за ЕИП)
(2012/204/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално, глава I, точка 4 от приложение А, глава II, точка 7 от приложение А и глава I, буква Д от приложение Г към нея,
като има предвид, че:
(1)
Директива 64/432/ЕИО се прилага по отношение на търговията в рамките на Съюза с говеда и свине. С нея се установяват условията, на които трябва да отговаря дадена държава членка или регион на държава членка, за да бъде обявен за официално свободен от туберкулоза, бруцелоза и ензоотична левкоза по говедата по отношение на стадата говеда.
(2)
В приложенията към Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави членки и региони на държави членки по отношение на стадата говеда (2) са изброени държавите членки и регионите в тях, които са обявени съответно за официално свободни от туберкулоза, официално свободни от бруцелоза и официално свободни от ензоотична левкоза по говедата.
(3)
Италия представи на Комисията документи, доказващи, че са спазени условията, установени в Директива 64/432/ЕИО, по отношение на провинциите Asti и Biella в региона Piemonte в Италия, за да може тези провинции да бъдат обявени за официално свободни от туберкулоза по говедата.
(4)
В допълнение провинция Ascoli Piceno вече е включена в глава 2 от приложение I към Решение 2003/467/ЕО като официално свободен от туберкулоза регион в Италия. Въпреки това според административното деление на Италия провинция Ascoli Piceno в региона Marche е разделена на две отделни провинции: провинция Ascoli Piceno и провинция Fermo. Текстът за Италия в списъка, определен в глава 2 от приложение I към Решение 2003/467/ЕО, следва да бъде съответно изменен.
(5)
Португалия представи на Комисията документи за всички административни региони (distritos) в границите на по-голямата административна единица (região) Algarve в Португалия, показващи съответствие с предвидените в Директива 64/432/ЕИО условия за обявяване за официално свободни от туберкулоза региони.
(6)
След оценката на документите, представени от Италия и Португалия, провинциите Asti и Biella в региона Piemonte в Италия и всички административни региони (distritos) в границите на по-голямата административна единица (região) Algarve в Португалия следва да бъдат обявени за официално свободни от туберкулоза региони съответно в Италия и в Португалия.
(7)
Италия също така представи на Комисията документи, доказващи съответствие с предвидените в Директива 64/432/ЕИО условия за обявяване за официално свободни от бруцелоза региони по отношение на всички провинции в региона Valle d’Aosta в Италия.
(8)
Латвия също представи на Комисията документи за цялата си територия, показващи съответствие с предвидените в Директива 64/432/ЕИО условия за обявяване за официално свободна от бруцелоза държава членка.
(9)
Португалия също представи на Комисията документи за всички административни региони (distritos) в границите на по-голямата административна единица (região) Algarve в Португалия, показващи съответствие с предвидените в Директива 64/432/ЕИО условия за обявяване за официално свободни от бруцелоза региони.
(10)
След оценката на документите, представени от Италия, Латвия и Португалия, Латвия следва да бъде обявена за официално свободна от бруцелоза държава членка, всички провинции в региона Valle d’Aosta в Италия и всички административни региони (distritos) в границите на по-голямата административна единица (região) Algarve следва да бъдат обявени за официално свободни от бруцелоза региони съответно в Италия и в Португалия.
(11)
Италия, Полша и Португалия представиха на Комисията документи, показващи съответствие с предвидените в Директива 64/432/ЕИО условия за обявяване за региони, официално свободни от ензоотична левкоза по говедата, по отношение на провинциите Catania, Enna, Palermo и Ragusa в регион Сицилия в Италия, за деветнадесет административни региона (powiaty) в границите на по-големите административни единици (войводства) Kujawsko-Pomorskie, Pomorskie, Warmińsko-Mazurskie и Wielkopolskie в Полша и за всички административни региони (distritos) в границите на по-големите административни единици (regiões) Centro и Lisboa e Vale do Tejo и четири административни региона (distritos) в границите на по-голямата административна единица (região) Norte в Португалия.
(12)
След оценката на документите, представени от Италия, Полша и Португалия, провинциите Catania, Enna, Palermo и Ragusa в регион Сицилия в Италия, деветнадесет административни региона (powiaty) в границите на по-големите административни единици (войводства) Kujawsko-Pomorskie, Pomorskie, Warmińsko-Mazurskie и Wielkopolskie в Полша и всички административни региони (distritos) в границите на по-големите административни единици (regiões) Centro и Lisboa e Vale do Tejo и четири административни региона (distritos) в границите на по-голямата административна единица (região) Norte в Португалия следва да бъдат обявени за официално свободни от ензоотична левкоза по говедата региони съответно в Италия, Полша и Португалия.
(13)
Поради това приложенията към Решение 2003/467/ЕО следва да бъдат съответно изменени.
(14)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложенията към Решение 2003/467/ЕО се изменят в съответствие с приложението към настоящото решение.
Член 2
Адресати на настоящото решение са държавите членки.
Съставено в Брюксел на 19 април 2012 година.

Labels: 18
6